میللی ساوونما باخانی خولوصی آخار، تورکییه‌نین اؤز ساواش اوچاغینی یاپاجاغینی و هاوا ساوونما سیستمینی گلیشدیره‌جگینی سؤیله‌دی. آخار، باشکند آنکارادا مستقیل ایش آداملاری درنگینین (موسیاد) تشکیل ائتدیگی حربی رادار و سرحد گوونلیگی ذیروه سینده ائتدیگی دانیشمادا، دونیادا اؤنملی گلیشمه‌لر، یئنی‌لیکلر و دییشیک‌لیکلرین باش دؤندوروجو بیر سرعت‌ده یاشاندیغینی ایفاده ائتدی. بونلارین بؤیوک بؤلومونون تورکییه‌یه یاخیندان ایلگیلندیردیگینی ایفاده ائد‌ن آخار، سیاسی، حربی، تکنولوژیک، اقتصادی و دیگر ساحه‌لرده یاشانان بوتون گلیشمهلری یاخین‌دان تعقیب ائتدیکلرینی ایفاده ائتدی.
تورکییه‌نین آرتیق داوام‌لی اؤز پروبلئملریله مشغول اولان، صاحب اولدوغو قایناقلاری و انرژی‌سینی اؤز ایچین‌ده تۆکه‌تن بیر اؤلکه اولماق‌دان چیخدیغینی ایفاده ائد‌ن آخار، تورک سلاح‌لی گوجلرینین احتیاجی دوغرولتوسوندا بیر چوخ حرب سلاح، آراج و گره‌جلری ایله مهماتی، آرتیق اؤز ایمکان و قایناقلاریمیزلا یاپیریق" دئدی.
آخار، "میلگم گمیلریمیز، آلتای آنا محاربه تانکی، فیرتینا توپ‌چو سیستملری، آتاک تعرض هلیکوپتری، سلاح‌لی/سلاح‌سیز اینسان‌سیز هاوا آراجلاری، حورقوش باشلانغیج و تمل تعلیم اوچاغی، ایلک اوچوشونو حیاتا گئچیره‌ن و یاخین‌دا سری اۆرتیم پروسه‌سی باشلایاجاق اولان گؤی‌بی عمومی مقصد هلیکوپتری و اۆرتدییمیز هر جور مهمات، یئرلی‌لیک و میللی‌لیک قونوسون‌داکی عزمیمیزین ان اؤنملی گؤستریجیلری‌دیر" ایفاده‌لرینی ایشلتدی.
ساوونما صنایعین‌ده یئرلی اۆرتیمین آرتاراق داوام ائدجگینی و آمریکا بیرلشمیش دؤولتلری ایله یاشانان اف ۳۵ ساواش اوچاقلاری ایله ایلگیلی دارتیشمالارا وورغو ائد‌ن آخار، "اف ۳۵ اولمورسا حورقوشو یاپدیق، اؤز میللی ساواش اوچاغیمیزی دا یاپاریق، یاپاجاییق انشاالله. پاتریوت اولمورسا سیپری یاپیریق، اؤز هاوا ساوونما سیستمیمیزی داها دا گلیشدیره‌جییک. بوندان کیمسه‌نین شبهه‌سی اولماسین" شکلینده دانیشدی.
